# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. június 30-i ülésére)

## TÁRGY: Beszámoló Kiskőrös Hivatásos Tűzoltóság 2020. évi szakmai tevékenységéről

A tűz elleni védekezésről, a műszaki mentésről és a tűzoltóságról szóló 1996. évi XXXI. törvény 30. § (5) bekezdés rendelkezési értelmében:

„A tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról.”

A fentieknek megfelelően a Bács-Kiskun Megyei Katasztrófavédelmi Igazgatóság irányítása alatt működő Kiskőrös Hivatásos Tűzoltóságának parancsnoka, Szipőcs Péter tűzoltó százados, elkészítette a határozat-tervezet mellékletét képező beszámolót.

A beszámoló tartalmazza a Kiskőrös Hivatásos Tűzoltóság által 2020. évben végzett munkát, valamint átfogja a térség katasztrófavédelmi eseményeit.

**Kiskőrös, 2021. június 22.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület a Kiskőrös Hivatásos Tűzoltóság szakmai tevékenységéről szóló beszámolóját a határozat-tervezet mellékletben foglaltak szerint elfogadja.

**Felelős:** polgármester

**Határidő:** azonnal